पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण की दूसरी लहर की रोकथाम के लिए 1 मार्च से 4 मई तक राज्य सरकार की गाइडलाइन की पालना नहीं करने वाले 65 हजार 80 व्यक्तियों के चालान पुलिस एवं प्रशासन द्वारा काटे गए हैं तथा 694 दुकानें सीज की गई हैं। जिनके चालान काटे गए, उनमें मास्क नहीं लगाने वाले, सोशल डिस्टेंसिंग की पालना नहीं करने वाले और सार्वजनिक स्थानों पर थूकने वाले लोग शामिल हैं। इनसे 96 लाख 97 हजार 456 रुपए जुर्माना वसूला गया है। जिला प्रशासन ने 1 मार्च से 4 मई तक 28 हजार 68 मास्क बांटे हैं।
कलेक्टर नन्नूमल पहाड़िया ने बताया कि मास्क नहीं पहनने पर कुल 11 हजार 651 व्यक्तियों के चालान काटे गए। इनमें जिला प्रशासन द्वारा 5 हजार 554 एवं अलवर पुलिस द्वारा 2 हजार 98 तथा भिवाड़ी पुलिस द्वारा 3 हजार 999 व्यक्तियों का चालान काटा गया। सोशल डिस्टेंसिंग की पालना नहीं करने वाले 52 हजार 81 व्यक्तियों के चालान काटे। जिनमें प्रशासन द्वारा 10 हजार 24, अलवर पुलिस द्वारा 28 हजार 43 एवं भिवाड़ी पुलिस द्वारा 14 हजार 14 व्यक्तियों का चालान काटा गया है।
सार्वजनिक स्थानों पर थूकने वाले 1306 व्यक्तियों के चालान काटे गए। जिसमें जिला प्रशासन द्वारा 239, अलवर पुलिस द्वारा 863 तथा भिवाड़ी पुलिस द्वारा 204 व्यक्तियों का चालान काटे गए हैं। अन्य उल्लंघन पर 42 व्यक्तियों का चालान किया गया। गाइडलाइन का उल्लंघन करने पर जिले में 694 दुकानों को सीज किया गया।
गाइडलाइन का उल्लंघन करने पर 720 लोग हिरासत में लिए
इस अवधि के दौरान गाइडलाइन का उल्लंघन करने पर जिले में 720 व्यक्तियों को हिरासत में लिया गया तथा 12 व्यक्तियों के खिलाफ मुकदमा दर्ज कराया गया। होम आइसोलेशन तोड़ने वाले 43 व्यक्तियों को संस्थागत क्वारेंटाइन किया गया। जिले में कोविड गाइडलाइन की पालना के लिए 37 ज्वाइंट एक्शन टीम का गठन किया गया है। कोरोना संक्रमितों की निर्धारित संख्या के तहत 620 माइक्रो कंटेनमेंट जोन बनाए गए हैं तथा अंतरराज्यीय सीमा पर 19 तथा अंतर जिला पर 17 चेक पोस्ट बनाए गए हैं।
पुलिस ने एक अप्रैल से 4 मई तक 1497 वाहन सीज किए
जिले में पुलिस विभाग द्वारा 1 अप्रैल से 4 मई तक कुल 1497 वाहन सीज किए गए। जिसमें से अलवर पुलिस द्वारा 1209 तथा भिवाड़ी पुलिस द्वारा 288 वाहन सीज किए गए। 3 हजार 266 वाहन चालकों के चालान काटे गए एवं मोटर व्हीकल एक्ट के तहत कुल 8 लाख 73 हजार 300 रुपए के चालान किए गए। जिनमें से अलवर पुलिस द्वारा 8 लाख 35 हजार 700 रुपए तथा भिवाड़ी पुलिस द्वारा 37 हजार 500 रुपए के चालान काटे गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn